Nesvakidašnja krađa dogodila se prije devet dana na sljemenskoj cesti kada je sudjelujući u prometnoj nesreći teško stradao biciklist, čiji je bicikl netko ukrao ni manje ni više dok su ozlijeđenog zbrinjavali djelatnici zagrebačke Hitne pomoći na licu mjesta.

Obitelj teško stradalog biciklista koji je trenutačno u komi odaslala je javni apel svima koji imaju bilo kakvu informaciju o biciklu, za koji ističu da je upadljivo velikih dimenzija i izrađen za visoke vozače kakav je bio i stradali, da se jave u najbližu policijsku postaju.

Bicikl Kalkhoff track sport xxl prosječno stoji pet tisuća kuna, a prema indicijama, otuđen je u blizini doma Grafičar na sljemenskoj cesti, gdje je u večernjim satima 3. listopada stradao nesretni biciklist.

>>Završio u bolnici nakon mimoilaženja s drugim biciklistom